0293.xml
پاکستان اور آسٹریلیا کے درمیان پہلا ٹیسٹ 22 اکتوبر سے شروع ہوگا
دبئی ۔ 19اکتوبر (اے پی پی) پاکستان اور آسٹریلیا کی کرکٹ ٹیموں کے درمیان دو ٹیسٹ میچز کی سیریز کا پہلا ٹیسٹ 22 اکتوبر سے دبئی انٹرنیشنل کرکٹ سٹیڈیم میں شروع ہوگا۔ پاکستانی ٹیم مصباح الحق کی قیادت میں میدان میں اترے گی جبکہ دیگر کھلاڑیوں میں احمد شہزاد، اسد شفیق، اظہر علی، احسان عادل، حارث سہیل، عمران خان، محمد حفیظ، محمد طلحہ، راحت علی، سرفراز احمد، شان مسعود، توفیق عمر، یاسر شاہ، یونس خان اور ذوالفقار بابر شامل ہیں۔ اے ٹیم کی کینگروز کے خلاف چار روزہ ٹور میچ میں شاندار کامیابی کے بعد ٹیسٹ سیریز سینئر کھلاڑیوں کیلئے کسی چیلنج سے کم نہیں ہوگی۔ آسٹریلوی ٹیم گرین شرٹس کو واحد ٹی 20 اور تین ون ڈے میچز کی سیریز میں کلین سویپ کر چکی ہے۔ دونوں ٹیموں کے درمیان سیریز کا دوسرا اور آخری ٹیسٹ 30 اکتوبر سے 3 نومبر تک شیخ زید سٹیڈیم، ابوظہبی میں کھیلا جائے گا۔
APP
19.10.14
0293p.xml
پاکستان اور آسٹریلیا کا پہلا ٹیسٹ بدھ سے شروع
دبئی (وقت نیوز)پاکستان اور آسٹریلیا کے درمیان پہلا ٹیسٹ بدھ سے شروع ہوگا۔میچ سے قبل دونو ں ٹیموں کے کھیلاڑیون نے بھرپور پریکٹس کر کے خود کو کنڈیشنز سے ہم آہنگ کیا ۔پاکستان اور آسٹریلیا دونوں ٹیمیں ٹیسٹ سیریز کی تیاری میں مصروف ہیں۔بد قسمتی سے دونوں ہی ٹیموں کو فٹنس مسائل نے گھیرا رکھا ہے۔ٹیم پاکستان کے پاس تجربہ کار بیٹسمین یونس خان ،جبکہ محمد حفیظ اور توفیق عمر کی سکواڈ میں واپسی ہوئی ہے۔محمد حفیظ کا کہنا ہے کہ ان کی کو شش ہو گی کہ وہ بیٹنگ اور باؤلنگ دونوں شعبوں میں بہترکار کردگی دکھائیں ،سعید اجمل کی غیر موجو دگی میں باؤلنگ کمزور ضرورہے لیکن سکواڈ میں شامل باؤلرز آسٹریلیا کو زیر کرنے کے لئے پر امید ہیں۔دوسری جانب آسٹریلوی ٹیم کے کپتان مائیکل کلارک فٹنس مسائل سے تو آزاد ہو گئے ہیں لیکن ان کی فارم پر اب بھی تشویش ہے۔ واضح رہے کہ پاکستان اور آسٹریلیا کی بھی ٹیمیں ان دنوں متحدہ عرب امارات میں موجود ہیں جہاں پر وہ ایک دوسرے کے خلاف سیریز کھیلنے میں مصروف ہیں اس سے قبل کھیلے گئے سیریز کے واحد ٹی ٹوینٹی میچ میں آسٹریلیا نے پاکستان کو شکست فاش سے دو چار کیا تھا،اس کے بعد ون ڈے سیریز میں بھی گرین شرٹس کی کار کردگی مایوس کن رہی اور کینگروز نے ون ڈے سیریز میں گرین شرٹس کے خلاف کلین سویپ فتح حاصل کی ۔ر آسٹریلیا نے پاکستان کو واحد ٹی ٹوینٹی کرکٹ میچ میں 6وکٹوں سے شکست دی تھی ،اس کے بعدر کینگروز نے پہلے ون ڈے میچ میں پاکستا ن کو 93 رنز سے شکست دی ،دوسرے میچ میں 5وکٹوں سے شکست دی جبکہ تیسرے اور آخری ون ڈے کرکٹ ممیچ میں 1رن سے شکست دے کر سیریز میں کلین سویپ کیا۔
daily_waqt
20.10.14